Diari Oficial de la Generalitat Valenciana


Sumari del DOGV 9867, del 10-06-2024 (2024/5335)

RESOLUCIÓ de 27 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i la Federació de Pilota Valenciana de la Comunitat Valenciana per a fomentar la pilota valenciana com a esport valencià i donar-li suport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5335


Data del document
:   27-02-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 27 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i la Federació de Pilota Valenciana de la Comunitat Valenciana per a fomentar la pilota valenciana com a esport valencià i donar-li suport. [2024/5335]  
  
  
La Generalitat, a través de la Vicepresidència Primera i Conselleria de Cultura i Esport, i la Federació de Pilota Valenciana de la Comunitat Valenciana han subscrit en data 13 de novembre de 2023, amb la tramitació reglamentària prèvia, un conveni per a fomentar la pilota valenciana com a esport valencià i donar-li suport.  
En compliment del que s'establix en la clàusula dèsset de l'esmentat conveni, que ha quedat inscrit en el Registre de convenis de la Generalitat amb el número 0095/2024, és procedent la seua publicació en el Diari Oficial de la Generalitat Valenciana, i figura com a annex d'esta resolució.  
   
València, 27 de febrer de 2024. La sotssecretària de la Vicepresidència Primera i Conselleria de Cultura i Esport: María Eugenia Vives Arlandis.  
  
  
Conveni de col·laboració entre la Generalitat, a través de la Vicepresidència Primera i Conselleria de Cultura i Esport, i la Federació de Pilota Valenciana de la Comunitat Valenciana per a fomentar la pilota valenciana com a esport valencià i donar-li suport  
  
València, en data de la signatura electrònica   
  
Reunits  
D'una part, el vicepresident primer i conseller de Cultura i Esport, Vicente José Barrera Simó, en nom i representació de la Generalitat, en virtut del nomenament efectuat per mitjà del Decret 11/2023, de 19 de juliol, del president de la Generalitat, pel qual es nomena la persona titular de la Vicepresidència Primera i Conselleria de Cultura i Esport, i que actua en virtut de les facultats conferides per l'article 3 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions i per l'article 6.3 del Decret 176/2014, de 10 d'octubre, pel qual es regulen els convenis que subscriga la Generalitat i el registre d'aquests, i que està autoritzada especialment per a la subscripció d'aquest conveni per l'Acord del Consell, de data 3 de novembre de 2023.  
I, d'una altra, Vicent David Molines Vives, president de la Federació de Pilota Valenciana de la Comunitat Valenciana, vigent des de la seua elecció el 13.11.2022, i en virtut de la representació que li atorga l'article 35 dels estatuts de la federació esmentada.  
Que actuen en representació de les institucions, i en virtut de les competències que cada un exerceix en matèria d'esports,  
  
Manifesten  
  
I. Que la Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix en l'article 3.5 que una de les línies generals d'actuació de la Generalitat és protegir i difondre els esports i jocs autòctons, dins i fora de la Comunitat Valenciana, com a manera de promocionar i mantindre les tradicions esportives valencianes.  
II. Que la Federació de Pilota Valenciana de la Comunitat Valenciana té com a finalitat la promoció, la tutela, l'organització i el control de les modalitats i especialitats esportives de pilota valenciana adscrites a la Comunitat Valenciana.  
III. La Llei 38/2003, de 17 de novembre, general de subvencions, en l'article 22.2.a, disposa que podran concedir-se de manera directa les subvencions previstes nominativament en els pressupostos i d'acord amb l'article 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions.  
IV. La Llei 9/2022, de 30 de desembre, de pressupostos de la Generalitat per a l'exercici 2023, aprova els pressupostos que han d'executar els organismes que integren la Generalitat durant l'exercici pressupostari de 2023. En aquests pressupostos hi ha una línia nominativa anomenada «Foment i suport als esports valencians i jocs tradicionals», la finalitat de la qual és fomentar l'esport de la pilota valenciana, la columbicultura, el colom esportiu, el tir i arrossegament, els jocs tradicionals, la vela llatina i la pesca amb rall, i donar-hi suport, ajudant les federacions i associacions sense ànim de lucre en el seu funcionament, en el desenvolupament dels programes de tecnificació esportiva, ajudes a esportistes, programes divulgatius, promoció de les respectives modalitats tradicionals i en l'organització de competicions esportives i exhibicions. Així mateix, aquesta línia pressupostària té prevista una distribució de la subvenció entre diferents beneficiaris, de la qual correspon a la Federació de Pilota Valenciana de la Comunitat Valenciana un import de 386.000 euros.  
En conseqüència, i per a regular aquesta col·laboració, les institucions signatàries subscriuen aquest conveni, el qual se subjectarà a les següents  
  
  
Clàusules  
  
Primera. Objecte del conveni  
És objecte d'aquest conveni establir les bases reguladores de la concessió d'una subvenció, que determina la col·laboració entre la Vicepresidència Primera i Conselleria de Cultura i la Federació de Pilota Valenciana de la Comunitat Valenciana per a fomentar la pilota valenciana com a esport valencià, i donar-li suport en el seu funcionament, en el desenvolupament dels programes de tecnificació esportiva, ajudes a esportistes, programes divulgatius, promoció de les respectives modalitats tradicionals i en l'organització de competicions esportives i exhibicions.  
  
Segona. Actuacions a desenvolupar  
1. La Federació de Pilota Valenciana de la Comunitat Valenciana ha presentat un projecte esportiu en el qual estan inclosos els programes i activitats esportives, calendari i objectius perseguits per a enguany. S'han inclòs aquelles activitats que puguen contribuir a visualitzar el principi d'igualtat efectiva d'homes i dones, amb l'objectiu d'integrar la perspectiva de gènere i els drets de les dones.  
  
Al projecte, s'hi adjuntaran les dades dels clubs i esportistes associats a la federació, segons el model que facilitarà la Direcció General d'Esport. Les actuacions federatives tindran en compte la utilització de les dues llengües oficials a la Comunitat Valenciana.  
2. Programa d'activitats pilota valenciana 2023:  
Campionat Autonòmic d'Escala i Corda  
Campionat Individual d'Escala i Corda  
Trofeu d'estiu Escala i Corda  
Campionat Individual de Raspall Masculí i Femení.  
Campionat Autonòmic de Galotxa Masculí i Femení  
Copa Generalitat Valenciana Llargues   
Lliga de Llargues i Palma  
Lliga de Perxa  
Campionat Individual de Frontó  
Campionat Individual de Frontó 4 1/2  
Campionat Autonòmic de One Wall  
Campionat Autonòmic de Raspall Trios Masculí i Femení  
Campionat Autonòmic de Raspall Parelles Masculí i Femení  
Supercopa de Raspall Femení  
Campionat Interpobles de Galotxa Masculí i Femení  
Campionat Autonòmic de Frare Masculí i Femení  
Trofeu Mixt de Raspall  
Campionat Autonòmic de Pilota Grossa  
Campionats Elit Femenins de Pilota 2023  
Copa President Diputació  
Copa Diputació Alacant i Castelló  
Lliga Elit de Raspall  
Trofeu Mestres Raspall  
Trofeu Rolser  
Campionats Professionals de Pilota 2023  
Copa DIPUVAL Escala i Corda  
Copa Diputació Alacant Escala i Corda  
Copa Diputació Castelló Escala i Corda  
Lliga d'Escala i Corda  
Trofeu Mestres  
Campionat Individual Escala i Corda  
Copa Diputació Frontó  
Copa DIPUVAL Raspall  
Lliga de Raspall  
Campionat Individual de Raspall  
  
Tercera. Obligacions de la Federació de Pilota Valenciana de la Comunitat Valenciana  
1. Realitzar les actuacions necessàries per a desenvolupar els programes per als quals es concedeix la subvenció.  
2. Fer constar expressament en totes les activitats, actes i material de difusió i publicitat pròpies de les actuacions subvencionades la col·laboració de la Generalitat.  
3. Fer constar en la web de la Federació la subvenció concedida a través d'aquest conveni. S'hauran d'indicar, almenys, l'entitat concedent, l'import rebut i l'actuació subvencionada.  
4. Notificar a la Direcció General d'Esport qualsevol proposta de canvi o modificació dels programes presentats, en el moment en què es produïsca.  
5. Aportar qualsevol altra informació que li requerisca la Direcció General d'Esport per al millor coneixement i comprensió de l'aplicació de la subvenció.  
6. Acreditar que la Federació de Pilota Valenciana de la Comunitat Valenciana es troba al corrent en el compliment de les seues obligacions tributàries i davant de la Seguretat Social abans de la signatura del conveni i abans de la proposta de pagament.  
7. Sotmetre's a les actuacions de control financer que corresponen a la Intervenció General de la Generalitat en relació amb l'ajuda concedida.  
8. Comunicar a la Direcció General d'Esport l'obtenció d'ajudes i subvencions per a la mateixa finalitat procedents d'altres administracions o ens públics o privats.  
9. Haver rendit, davant de la Direcció General d'Esport, els comptes anuals de l'exercici anterior, de conformitat amb l'article 70.3 de la Llei 2/2011, de 22 de març, de la Generalitat, de l'esport i l'activitat física de la Comunitat Valenciana.  
10. Conservar i custodiar proves acreditatives de l'efectiva realització de les activitats objecte d'aquesta subvenció, com per exemple vídeos, fotografies o altres mitjans de prova en format electrònic, així com llistes de participants i publicitat en la seua web o en mitjans de comunicació, que haurà de posar a disposició de la Direcció General d'Esport en cas de ser requerides.  
11. Conservar els documents justificatius de l'aplicació dels fons subvencionats, incloent-hi els documents electrònics, mentre puguen ser objecte de les actuacions de comprovació i control segons la normativa fiscal, laboral i administrativa.  
12. A més de complir totes aquelles obligacions derivades de la normativa aplicable en matèria de subvencions, especialment les obligacions dels articles 13 i 14 de la Llei general de subvencions.  
  
Quarta. Transparència, subministrament d'informació i dades obertes.  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei General de Subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
· Perceben durant el període d'un any ajudes o subvencions públiques en una quantia superior a 100.000 euros.  
· Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
· Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligats a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei de Transparència, en el termini de quinze dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives els termes previstos en l'article 5 de la Llei 1/2022.  
  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Quinta. Conflicte d'interessos  
La Federació de Pilota de la Comunitat Valenciana haurà d'adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen veure's compromeses per raons d'interés econòmic, afinitats polítiques, vincles familiars o afectius, o qualsevol altre interés compartit («conflicte d'interessos»).  
La Federació haurà de comunicar oficialment a la Direcció General d'Esport, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar infracció a l'ordenament jurídic vigent.   
  
Sisena. Obligacions de la Vicepresidència Primera i Conselleria de Cultura i Esport  
a) Col·laborar econòmicament amb la Federació de Pilota Valenciana de la Comunitat Valenciana en les despeses ocasionades pel desenvolupament de diferents línies d'actuació de la Federació, amb la concessió de la subvenció nominativa prevista de 386.000 euros, a càrrec de l'aplicació pressupostària 77.22.17.397.60, línia S7891000, dels pressupostos de la Generalitat per a l'any 2023, per a atendre despeses de funcionament, amb la distribució següent:  
Programa I: gestió i funcionament, import de 110.000 euros  
Programa II: activitats esportives, import de 126.000 euros  
Programa III: tecnificació esportiva, import de 150.000 euros  
Aquesta quantitat, així com l'aplicació i execució del conveni, no suposen un increment de la despesa aprovada per la Llei 9/2022, de 30 de desembre, de pressupostos de la Generalitat per a l'exercici 2023.  
Prèviament a la signatura del conveni, la Vicepresidència Primera i Conselleria de Cultura i Esport, comprovarà que la Federació està al corrent de les obligacions tributaries i de la Seguretat social.   
Aquesta línia de subvenció s'ajusta als objectius d'estabilitat als quals fa referència l'article 27 de la Llei 1/2015, de 6 de febrer, de la Generalitat, d'hisenda pública, i forma part de l'objectiu estratègic 3 de la Direcció General d'Esport del Pla estratègic de subvencions de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport (DOGV de 07.04.2020).   
b) Donar publicitat al conveni d'acord amb el que estableix l'article 12 del Decret 105/2017, de 28 de juliol, del Consell.  
  
Setena. Comissió mixta de seguiment i control  
Per a l'adequada planificació, execució i avaluació de les actuacions objecte d'aquest conveni, es constituirà una comissió mixta, formada per dos membres de cadascuna de les entitats signants del conveni, designats per cada una d'aquestes, de conformitat amb l'article 54 de la Llei orgànica, de 22 de març, per a la igualtat efectiva de dones i homes.  
  
Aquesta comissió mixta tindrà les funcions següents:  
1. Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte d'aquest conveni.  
2. Seguiment del desenvolupament de les activitats del conveni.  
3. Afavorir en tot moment la comunicació general entre les parts, i resoldre tot el que siga possible de manera immediata o demanant, en cas contrari, la intervenció dels responsables adequats.  
4. Realitzar l'avaluació de les activitats exercides.  
5. Aprovar la memòria anual.  
Aquesta comissió mixta realitzarà el seguiment i control de les actuacions objecte d'aquest conveni, a més de les funcions previstes en l'article 9 del Decret 176/2014, de 10 d'octubre.  
La comissió mixta remetrà una còpia de les actes, acords i informes que emeta en el desenvolupament i execució de les seues funcions a la Direcció General d'Esport.  
El règim de funcionament de la comissió mixta de seguiment i control quedarà sotmés al que s'estableix en els articles 15 i següents de la Llei 40/2015, de règim jurídic del sector públic.   
  
Huitena. Compatibilitat de la subvenció  
La subvenció objecte d'aquest conveni serà compatible amb altres subvencions, ajudes, ingressos o recursos obtinguts per a la mateixa finalitat, sempre que la suma de tots no supere el cost total de l'activitat. No obstant això, no serà compatible en cas que l'administració o entitat concedent forme part del sector públic de la Generalitat.  
  
Novena. Despeses subvencionables  
La subvenció concedida es destinarà a sufragar les despeses ocasionades pel desenvolupament de les diferents línies d'actuació que s'indiquen a continuació:  
1. Programa I: gestió i funcionament  
La gestió i el funcionament ordinari, relatius a l'organització federativa. Aquesta subvenció es destinarà a sufragar despeses del personal d'administració, material d'oficina, lloguers, subministraments, tributs, reunions dels òrgans de govern i representació, publicacions, i en general totes les despeses corrents relacionades amb la gestió i el funcionament de la federació. No seran subvencionables les despeses ocasionades per dinars de treball, ni aquelles despeses no imprescindibles per als fins federatius. Igualment, queden excloses del finançament les despeses derivades d'explotacions econòmiques que no coincidisquen amb l'objecte social o finalitat específica de la Federació de Pilota Valenciana de la Comunitat Valenciana.  
  
2. Programa II: activitats esportives  
L'organització, la promoció i el desenvolupament d'activitats esportives ordinàries, considerant com a tals les competicions esportives organitzades per iniciativa de la mateixa Federació de Pilota Valenciana de la Comunitat Valenciana o a proposta de clubs o altres entitats esportives públiques o privades, dins de les competències de la Federació.   
  
Queden excloses les despeses ocasionades per premis, cànon o drets d'organització i despeses d'homologació de la competició.  
3. Programa III: tecnificació esportiva  
a) Subprograma d'escoles de tecnificació esportiva: li correspon un 35 % de la subvenció assignada al programa III. Es destinarà a sufragar les despeses ocasionades en relació amb el personal tècnic (honoraris), despeses de desplaçaments per entrenaments i/o concentracions, despeses per la participació en la Lliga de Tecnificació, com a part de la preparació general, i altres despeses degudament detallades i justificades. La suma total de les despeses percebudes directament pel personal tècnic, incloent-hi tots els conceptes indicats, no superarà el 70 % de la subvenció per a aquest subprograma.  
b) Subprograma del CESPIVA: li correspon un 65 % de la subvenció assignada al programa III. Es destinarà al Pla d'ajudes a esportistes i a sufragar les despeses ocasionades en relació amb el personal tècnic (honoraris), despeses de desplaçaments per entrenaments i/o concentracions, despeses per la participació en competicions internacionals, com a part de la preparació general i altres despeses degudament detallades i justificades. La suma total de les despeses percebudes directament pel personal tècnic, incloent-hi tots els conceptes indicats, no superarà el 70 % de la subvenció per a aquest subprograma.  
Els tributs són despesa subvencionable quan el beneficiari de la subvenció els abona efectivament. No es consideren en cap cas despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
  
Es podrà subcontractar en un percentatge no superior al 50 % del total de la subvenció nominativa establida en la Llei de pressupostos de la Generalitat per a 2023.  
Aquesta subcontractació es realitzarà de conformitat amb el que estableix l'article 29 de la Llei 38/2003, general de subvencions. La Federació de Pilota Valenciana de la Comunitat Valenciana demanarà, durant el primer trimestre de l'exercici, autorització per a formalitzar la subcontractació de part del programa II d'activitats esportives, i haurà d'especificar en l'autorització les activitats que s'han de subcontractar, així com l'import global de la subcontractació.  
La Federació serà responsable del fet que en l'execució de l'activitat subcontractada es respecten els límits establits en aquest conveni quant a la naturalesa i quantia de les despeses subvencionables, així com en les obligacions establides a la Federació. La justificació de les despeses per part dels subcontractistes es realitzarà en els mateixos termes que per a la Federació.   
Als efectes del pagament de la subcontractació es deurà justificar i aportar-se l'autorització de la Generalitat.  
Els subcontractistes s'han de comprometre a subministrar als organismes de fiscalització i control tota la informació necessària sobre les activitats subcontractades.   
  
Desena. Pagament i termini de justificació  
La Generalitat abonarà per transferència bancària la subvenció a la Federació de Pilota Valenciana de la Comunitat Valenciana, amb la justificació del compliment de l'activitat subvencionada, de conformitat amb l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. La justificació podrà ser d'una sola vegada o per parts d'un mínim del 25 % de l'import total de la subvenció.  
El termini de presentació de la justificació conclourà l'1 de desembre de 2023.  
  
Onzena. Forma de justificació  
La documentació justificativa de la subvenció que haurà de presentar la Federació de Pilota Valenciana de la Comunitat Valenciana es realitzarà mitjançant un compte justificatiu, de conformitat amb l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i que contindrà:  
1. Memòria d'actuació justificativa del compliment de la finalitat de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Memòria específica per a tecnificació esportiva, que inclourà el tipus de tecnificació que s'ha fet en cada un dels subprogrames.  
Per a cadascun d'aquests s'especificaran les actuacions realitzades, seus, horaris, així com les concentracions puntuals, millors resultats, etc., i la valoració tècnica del programa. A més, per a cada subprograma, s'inclourà la relació dels esportistes inclosos, i s'especificarà la relació dels esportistes beneficiats per les beques amb l'import concedit a cadascun d'ells.  
3. Certificat del total de les despeses aplicades a cadascun dels programes subvencionats, que especifique els conceptes, i una relació detallada d'altres ingressos o subvencions que hagen finançat l'activitat subvencionada amb la indicació de l'import i la seua procedència.  
4. Relació classificada de les despeses ocasionades per cada programa degudament ordenades i numerades, amb identificació dels perceptors i del document, l'import, data d'emissió i data de pagament. Es farà constar que les factures justificatives corresponen efectivament a pagaments realitzats i derivats de la finalitat per a la qual va ser concedida la subvenció.  
5. Factures originals, amb còpia, o documents de valor probatori equivalent, de les despeses subvencionades. Els justificants integrants de cada compte justificatiu hauran de complir els requisits formals legalment establits.  
6. La Federació de Pilota, de conformitat amb el que estableix l'article 31.3 de la Llei general de subvencions, quan l'import de la despesa subvencionable supere les quanties del contracte menor establides en la Llei 9/2017, de 8 de novembre, de contractes del sector públic, haurà d'acreditar que ha sol·licitat com a mínim tres ofertes de diferents proveïdors amb caràcter previ a la contractació del compromís per a la prestació del servei o l'entrega del bé, exceptuant aquelles prestacions que, per les especials característiques de les despeses subvencionables, no existisquen en el mercat suficient nombre d'entitats que el subministren o el presten, llevat de la despesa que s'haguera realitzat amb anterioritat a la sol·licitud de la subvenció.  
Tots aquests documents han d'estar signats digitalment per la persona responsable de la tresoreria i tindre el vistiplau de la persona que exercisca la presidència de la Federació.  
Tota la documentació i justificació d'aquest conveni, una vegada aprovada per la comissió mixta, serà remesa per la Federació de Pilota de la Comunitat Valenciana a la Direcció General d'Esport de manera telemàtica. L'enllaç al procediment telemàtic serà el següent: https://www.gva.es/va/inicio/procedimientos'id\_proc=23242  
  
Dotzena. Pla de control  
Aquesta subvenció estarà sotmesa a les actuacions incloses al pla de control de 2023 regulat per la Resolució de 23 de març de 2023, del director general d'Esport, per la qual s'aprova el pla de control material de les subvencions que concedisca la Direcció General d'Esport en l'àmbit del programa pressupostari 457.10 «Foment de l'activitat esportiva» en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, en la aplicació del pla de control als expedients seleccionats en aquest, addicionalment es realitzarà el control material de l'efectiva realització de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com ara vídeos, fotografies o altres proves en format electrònic, així com la comprovació de llistes de participants i el seguiment de la publicitat en la seua web o en els mitjans de comunicació, per tal de garantir l'adequada realització de l'activitat subvencionada.  
  
  
Tretzena. Eficàcia i vigència del conveni  
El present conveni tindrà vigència des de la data de la seua signatura i estendrà els seus efectes des de l'1 de gener al 31 de desembre de 2023.  
  
Catorzena. Clàusula de resolució  
Les causes de resolució d'aquest conveni són el mutu acord, l'incompliment de les obligacions derivades del conveni per qualsevol de les parts o una decisió judicial declaratòria de la nul·litat del conveni. A més, qualsevol de les parts podrà denunciar aquest conveni, i ho comunicarà per escrit a l'altra part amb almenys dos mesos d'antelació a la data que el done per acabat.  
En tot cas, s'aplicarà el règim de reintegrament previst en la Llei general de subvencions i en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
En cas de resolució del conveni, en el cas de les actuacions que estiguen en curs d'execució, les parts, a proposta de la comissió mixta de seguiment prevista en la clàusula setena, podran acordar la continuació i finalització de les activitats ja iniciades que consideren oportunes, de conformitat amb l'article 52.3 de la Llei 40/2015, de règim jurídic del sector públic.  
En cas d'incompliment de l'obligació de justificar la subvenció o en cas de justificació insuficient, la comissió mixta de seguiment i control acordarà les conseqüències a aplicar, de conformitat amb la Llei 38/2003, general de subvencions, i la Llei 1/2015, de la Generalitat, d'hisenda pública, del sector públic instrumental i de subvencions.  
  
La possible modificació del contingut del conveni requerirà acord unànime dels signants, de conformitat amb l'article 49.g de la Llei 40/2015.  
  
Quinzena. Protecció de dades personals  
1. La gestió de la subvenció nominativa, i de la signatura i seguiment d'aquest conveni mitjançant el qual s'instrumenta, comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de Protecció de dades personals i garantia dels drets digitals.  
  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 2. 46999 València.   
b) Delegació de Protecció de Dades de la Generalitat. Passeig de l'Albereda, 16. 46119 València. Adreça electrònica: wmt@ywy.pw.  
c) Finalitat del tractament: gestionar la concessió, control i justificació de la subvenció.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interès públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les Administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970.  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegada de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
3. I, pel que fa a la signatura i al seguiment del conveni, tant la conselleria com l'altra part són responsables del tractament que facen de les dades de les persones firmants i interlocutores, i dels membres de la comissió mixta de seguiment i control. El text del conveni, amb les dades de les persones firmants, serà enviat al Registre de Convenis de la Generalitat i publicat en el Portal de Transparència de la Generalitat.  
  
  
Setzena. Justificació legal de la concessió de la subvenció  
La subvenció regulada en aquest conveni té caràcter únic, derivat de les singulars característiques de l'entitat beneficiària i es fonamenta la seua concessió en els articles 3.5 i 54 de la Llei 2/2011.  
D'acord amb el que estableix l'article 11.4.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, aquesta subvenció nominativa té caràcter de concessió directa emparada en el supòsit legal previst en l'article 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.2.a de la Llei 38/2003, de 17 de novembre, general de subvencions, per estar prevista nominalment en la Llei de pressupostos de la Generalitat per a 2023.  
  
Dessetena. Normativa  
A aquest conveni serà aplicable el que disposen la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
El present conveni serà objecte de publicació en el Diari Oficial de la Generalitat Valenciana, en atenció a la Llei 38/2003, de 17 de novembre, general de subvencions, que en el seu article 9.3 indica que «les bases reguladores de cada tipus de subvenció se publicaran en el Boletín Oficial del Estado o en el diari oficial corresponent».  
  
Divuitena. Naturalesa jurídica i qüestions litigioses  
Aquest conveni de col·laboració té caràcter administratiu i es regirà pel que estableix la normativa general i, concretament, s'ajustarà al que disposa la Llei 40/2015, d'1 d'octubre, de règim jurídic del sector públic.  
Les possibles qüestions litigioses o controvèrsies per l'aplicació, interpretació, modificació, efectes i resolució d'aquest conveni hauran de ser resoltes per la comissió mixta de seguiment i control prevista en la clàusula setena.  
Si no s'arriba a un acord, les possibles controvèrsies hauran de ser resoltes, com disposa la Llei 29/1998, de 13 de juliol, reguladora de la jurisdicció contenciosa administrativa, pel Tribunal Superior de Justícia de la Comunitat Valenciana.  
  
Denou. Comunicació a la Comissió Europea  
L'ajuda concedida no necessita ser notificada a la Unió Europea, perquè no reuneix els requisits de l'apartat 1 de l'article 107 del TFUE, segons el que disposa el Decret 128/2017, de 29 de setembre, del Consell, ja que aquesta no suposa cap avantatge econòmic, atés que l'entitat beneficiària en aquest conveni no desenvolupa activitats econòmiques en què s'oferisquen al mercat béns o serveis, per la qual cosa no existeix possibilitat de falsejament de la competència.  
L'activitat objecte del conveni no es considera econòmica atesa la seua finalitat de protecció de l'esport valencià, de la pilota valenciana com a manifestació cultural pròpia i patrimoni cultural de la Comunitat Valenciana.  
A més, l'import de les ajudes no superarà el cost de l'activitat. En la descripció de les activitats de cada programa s'exclouen despeses per premis, cànon o drets d'organització, etc. (programa II), s'exclouen despeses derivades d'explotacions econòmiques que no siguen de la finalitat específica de la Federació (Programa I) i el Programa III subvenciona programes de tecnificació, que és una de les funcions que correspon en exclusiva a les federacions.   
I, com a mostra de conformitat, les parts firmen aquest conveni al lloc indicat al principi.  
  
València, 13 de novembre de 2023.  
El vicepresident primer i conseller de Cultura i Esport: Vicente José Barrera Simó.  
El president de la Federació de Pilota de la Comunitat Valenciana: Vicent David Molinés Vives.